tomron87/hebrew-wikipedia-sentences-corpus huggingface dataset:
ג'ורג' קלוני - לי גייטס, פרשן פיננסי בעל תוכנית טלוויזיה פופולרית בשם "מפלצת הכסף" (בן דמותו של הפרשן האמריקאי ג'ים קריימר)
ג'וליה רוברטס - פאטי פן, מפיקת התוכנית
ג'ק אוקונל - משקיע שאיבד את כספו בעקבות אחת מהמלצותיו של גייטס
דומיניק וסט - וולט קמבי, מנכ"ל חברת IBIS
קטרינה בלף - דיאן לסטר, אחראית התקשורת בחברת IBIS
ג'יאנקרלו אספוזיטו - קפטן מרקוס פאול
צילומי הסרט החלו בפברואר 2015 בניו יורק וכללו בין השאר צילומים באתרים שונים במנהטן, בפרט ברובע הפיננסי.
הקרנת הבכורה של הסרט התבצעה בפסטיבל הקולנוע בקאן ב-12 במאי 2016 ויום למחרת הופץ הסרט בארצות הברית.
מפלצות קטנות היא סדרה קומית ישראלית שכתבו ויצרו בני הזוג שני מלמד ניצן ורועי ניצן שודרה ברשת, ערוץ 2 מ-2 בנובמבר 2016 ועד אמצע דצמבר 2016 והחל מ-16 בנובמבר 2019 משודרת בערוץ 13.
בשנת 2019 בובות הילדים הופיעו בפרסומות של "בזק" ביחד עם גידי גוב ורמי פורטיס.
שחקני הסדרה פרסמו שלא תהיה עונה שלישית.
הסדרה מציגה ארבע משפחות בעלות ילדים בני שנתיים עד ארבע.
ילדי המשפחות הולכים לאותו גן ומבלים את שעות אחרי הצהריים בגן שעשועים בזמן שהוריהם יושבים על ספסל בגן ומשוחחים ביניהם.
לאחר מכן עוקבים אחרי המשפחות בבתיהן.
אריק (אוהד קנולר) - בן 42, נשוי בשנית ללירית.
אריק עובד כמורה להיסטוריה בתיכון.
אריק הוא עצלן, לא מתייחס לילדיו ומשווה את התנהגות ילדיו להתנהגות צוררים בולטים בהיסטוריה.
בפרק 10 התברר שהוא נמצא בדיכאון עמוק, ובפרק האחרון הוא התחיל טיפול שבסופו הוא הפך לאב ובן זוג טוב יותר.
לירית (אדווה בולה) - אשתו של אריק.
אוהבת את ילדיה ומגוננת עליהם יתר על המידה.
דויד "דדה" (איקי גלעד - מפעילת בובה, לורן סביר - דיבוב) - בנם הבכור בן הארבע וחצי של אריק ולירית.
ילד אלים ומופרע שעדיין משתמש במוצץ ועוד לא נגמל מחיתולים.
חושב שאין כזה דבר מחר כי לא הבין את המילה.
היה בעבר בעל תסביך אדיפוס, עד שאריק החל לגלות מעורבות רבה יותר בחינוכו וגידולו, ובכך גרם לו לראות את הוריו באופן מאוזן יותר.
אלמה - בתם בת החצי שנה של אריק ולירית.
ירדן (תמרה סירקין - דיבוב) בתו בת הארבע עשרה של אריק מנישואים קודמים.
בטי (תחיה דנון) - אימה הביקורתית של לירית.
מסורה לבתה ונכדיה, ועם זאת מתוסכלת ממה שנתפס בעיניה כחינוך לוקה בחסר.
שרון (שמרית לוסטיג) - בת 35, נשואה לעידן, שצעיר ממנה בחודש, אם כי חסרת אחריות לעומתו.
בליינית תל אביבית לשעבר, וכיום גרפיקאית מובטלת שלא מרוצה משום דבר.
בעונה השנייה מתגלה שהיא סובלת מדיכאון, אשר אליו אף אחד לא מתייחס ברצינות.
שרון רוצה לחזור לתל אביב ומחפשת דירות באופן תדיר.
בהמשך, היא החלה לחפש עבודה.
בסוף העונה מתברר שהיא בהריון שלישי.
עידן (משה אשכנזי) - בן 35, נשוי לשרון וצעיר ממנה בחודש, אם כי בוגר ואחראי ממנה בהרבה.
רינה (מיטל רז - מפעילת בובה) - בתם הבכורה בת השלוש של שרון ועידן.
ילדה יפה ומפונקת שדורשת לקבל כל מה שהיא רוצה באותו הרגע.
מניפולטיבית, עקשנית ומתקשה לחוש אמפתיה כלפי זולתה.
היחידה שמבינה את דיבורי הג'בריש של אחיה איגי.
חברתה הטובה של נועם הבת.
אוהבת לראות "פילוקה", תוכנית על אסקימוסים שמהווה פרודיה על "דורה".
איגי (אריאל דורון - מפעיל בובה) - בנם בן השנתיים של שרון ועידן אשר נקרא על שם איגי פופ.
ילד היפראקטיבי שמדבר בג'יבריש שרק רינה מבינה ואומר מילים ספורות בעברית.
המילים הברורות היחידות שאמר הן: "לא רוצים אחות".
אבא שחר (אורי לייזרוביץ') - הומוסקסואל מזרחי שנשוי לאמיר.
מאוד מוחצן ונהנה להתגרות באנשים ולהוציא מהם את ההומופוביות שלהם.
אביה של נועם הבת וידיד קרוב של מאיה.
חולם להיות שחקן, נודע בפרק 15 כי אמיר בגד בו.
אבא אמיר (אורי פפר) - ביסקסואל בארון שמספר שהוא הומוסקסואל אשכנזי שנשוי לשחר.
לא מחצין את היותו הומו.
הוא מנהל עסק הפריות בהודו ואחראי לילדים של רוב הגייז בקהילה.
אמיר בגד בשחר בכך ששכב עם מאיה בסטוץ חד פעמי, וכתוצאה מכך הכניס להיריון את מאיה והביא את נועם (הבן) אמיר ומאיה שמרו על כך בסוד עד לפרק 14, כאשר אמיר גילה לנועם הבן שהוא אביו הביולוגי במהלך הלוויה של יונה מתה.
בפרק האחרון מחליט לספר לשחר, וכן גם התחיל לחנך את נועם הבן.
נועם הבת (אפרת גונן - מפעילת בובה) - ילדה בת שלוש וחצי שמדברת המון, בעיקר לבובתה בולה.
בעונה הראשונה היא נהגה לספר סיפורים מההתחלה עד לסוף בלי הפסקות, אחרת היא הייתה מתחילה את כל הסיפור מהתחלה, עם אותן מילים בדיוק.
אחרים חושבים שהיא מוזרה, וזאת על אף היותה ילדה טובת לב ובעלת שכל ישר ביחס לבני גילה.
מגלה בהמשך שנועם הבן הוא אחיה.
מאיה (לירז חממי) - בת 34, ואמו של נועם הבן.
חזרה עם נועם מלונדון בפרק הראשון של הסדרה.
מאיה היא אם חד הורית חמת מזג, חולת שליטה, ובנה הוא הדבר הכי חשוב בחייה.
נכנסה מאמיר להיריון כתוצאה מסטוץ חד פעמי.
מחליטה להמשיך את חייה עם אמיר.
נועם הבן (גוני פז - מפעילת בובה) - בנם בן השלוש של מאיה ואמיר.
מגמגם בעברית עם שברי משפטים באנגלית.
הביישנות שלו עומדת בניגוד חד למוחצנות של אימו וסבו.
אלרגי להרבה דברים, כגון בוטנים ושומשום.
נועם הבן נהג בעבר לקרוא לכל גבר מבוגר שהוא רואה, בכינוי "אבא" (חוץ משחר), בנוסף לשמו הפרטי של אותו גבר בדרך כלל, עד שהוא גילה שהוא בנו הביולוגי של אמיר במהלך פרק 14. הוא הגיע עם אמו מלונדון בפרק הראשון של הסדרה.
במהלך הסדרה חיות בו תחושות שאמיר האבא האבוד שלו.
וכן סבל מדיכאון קליני במהלך הסדרה כתוצאה מהחיפוש שלו אחר אביו, באחד הפרקים נראה שנועם הבן דומה לאמיר כשהיה קטן.
דודו (אושיק לוי) - אביה של מאיה.
מסור לבתו ונכדו, ועם זאת שמרן וחשדן כלפי זרים.
דוגל באמירת אמת על אפם ועל חמתם של הזולת, וכן מתגעגע לימים בהם שיטות החינוך היו קשוחות יותר.
מפלצות ים או נרדף בידי מפלצות ים היא סדרה מוקומנטרית המהווה סדרת-בת לסדרה המצליחה של ה-BBC, "ללכת עם דינוזאורים", שיצאה בספטמבר 2003 בכיכובו של נייג'ל מארוון.
היא קרובה לסדרה "נרדף בידי דינוזאורים".
בסדרה זו ישנם 3 פרקים באורך 90 דקות, כאשר כל פרק מחולק ל-3 חלקים.
בסדרה נייג'ל נע בזמן אחורה כדי לחפש את יצורי הים הפרהיסטוריים הכי מסוכנים ומדרג את שבעת הימים הכי מסוכנים בכל הזמנים.
בנוסף לסדרה יצא ב-16 באוקטובר 2003 ספר נלווה תחת אותו שם.
בספר היצורים מסודרים על פי התקופה בה חיו ולא לפי דירוג סיכון.
בספר יש גם יותר יצורים מאשר בסדרה.
בנוסף יצא משחק מחשב המבוסס על קטעי ויצורי הסדרה.
בסדרה זו נייג'ל מנסה לחקור את שבעת הימים הכי מסוכנים מכל הזמנים ולשם כך עובר בזמן אחורה.
הפרק הראשון נפתח במסעו של נייג'ל בניו יורק של תור האורדוביק לפני 450 מיליון שנה.
האוויר בתקופה זו היה מלא בפחמן דו-חמצני ונייג'ל היה חייב להביא משאף מיוחד לנשום ממנו.
הוא מתקרב לחוף ומנסה למשוך את יצורי הים באמצעות נבלה של אסטרספיס שהוא מוצא ליד החוף.
הוא מכין ממנה פיתיון וצועד איתו למים ומושך קבוצה של מגלוגרפטוסים.
אחד המגלוגרפטוסים מתקרב אליו, חותך ופוצע את רגלו ותופס את הפיתיון.
בהמשך נייג'ל מנסה למצוא את הקמרוצרס הענק ששלט אז בים ויוצא עם סירת גומי כדי לצלול בעומק וגם מביא פיתיון בדמות נבלת איסוטלוס.
המגלוגרפטוסים נמשכים אליה אך קמרוצרס שמגיע טורף אחד מהם.
הוא מתקרב לנייג'ל אך מוברח בידי פנסו החזק ובהמשך נייג'ל "רוכב" על הקונכייה שלו.
כשהוא חוזר לחוף הוא מוצא מגלוגרפטוסים מזדווגים שחוסמים את דרכו.
כאשר הוא יורד מהסירה כדי לנשום מהמשאף הם מטפסים על הסירה ומנקבים אותה.
בהמשך נייג'ל עובר לשווייץ שלפני 230 מיליון שנה בתור הטריאס, בו נראים זוחלי יבשה ואוויר כמו הפטיינוזאורוס והצלופיזיס אך הוא מחפש את יצורי הים.
הוא רואה על החוף נותוזאורוס וצולל אליו ואז מסתובבים סביבו שני נותוזאורים ונייג'ל מרחיק אותם עם מוט.
נייג'ל תופס את ראשו של אחד מהם כדי להסביר עליו ובהמשך מוצא תניסתרופאוס אורב בין האלמוגים.
נייג'ל תופס את זנבו שניתק ממנו, בדומה ללטאה, אך הזנב נחטף ונאכל בידי סימבוספונדילוס ענקי.
הסימבוספונדילוס מסתובב סביב נייגל שדוחה אותו עם מוט וממהר לשוב למפרשית שלו.
בהמשך נייג'ל עובר לאוהיו שלפני 360 מיליון שנה בדבון.
נייג'ל מנסה לאתר את הדנקליאוסטיוס שאורכו מעל 6 מטר והוא יורד לים בתוך כלוב מוגן-כרישים כשהוא מחזיק בידו פיתיון מבותריולפיס בעל שריון קשה.
אל הפיתיון מגיע סטטקנטוס סקרן אך הוא ממהר לברוח כאשר מגיע דנקליאוסטיוס ענקי לעבר הפיתיון.
פרק 2: לתוך מלתעות המוות
הפרק מתחיל עם הדנקליאוסטיוס הענק שמתקרב לכלוב.
הוא תופס את הפיתיון ואוכל אותו, למרות שריונו של הדג, אך מפורר חלק ממנו על הקרקעית.
דנקליאוסטיוס צעיר מנסה לאכול את השאריות אך הדנקליאוסטיוס הבוגר חוזר וטורף אותו.
בהמשך נייג'ל חוזר למצרים של תקופת האאוקן לפני 36 מיליון שנה.
באותה תקופה מצרים מכוסה בביצות מנגרובים סביב חופים.
ביניהם נייג'ל מאתר יצור גדול, הארסינויתריום שנראה כמו קרנף אך קרוב לפיל.
נייג'ל מביא לו תפוח אך מרגיז אותו ומבריח אותו.
היצור רץ לעבר המים ושוחה בים.
נייג'ל מצטרף אליו ורואה לידו 3 דורודונים משחקים ליד החוף.
נייג'ל מנסה לאתר את הטורף של יצורים אלה - הבסילוזאורוס, לווייתן קדום דמוי-נחש, ושט אליו במפרשית שלו.
כדי למשוך אותו אליהם הם מקליטים שיחות שלו במכשיר ומשמיעים אותו מתחת למים.
הדבר מושך בסילוזאורוס שתוקף את המכשיר ונייג'ל צולל לכיוון היצור אך שוחה קרוב לסירה.
לבסוף הבסילוזאורוס עוקר את המכשיר ונייג'ל עולה לסירה.
יצורים אלה נכחדו בסוף האאוקן, עקב שינויי אקלימים שיקררו את הימים הטרופיים של מצרים הקדומה.
בהמשך נייג'ל חוזר לחופי פרו של הפליוקן לפני 4 מיליון שנה.
הוא מחפש את הכריש הענק מגלודון שהגיע לאורך 15 מטר.
ואולם לפני שהוא שוחה עם מגלודון בוגר הוא שוחה עם צעירים לאורך החוף.
לווייתני אודובנוצטופס בעלי ניבים מוזרים מחפשים מזון סמוך לקרקעית האצות ונייג'ל עוקב אחריהם אך הם בורחים כשנראה מגלודון צעיר שוחה לעברם.
נייג'ל והלווייתנים שורדים רק בזכות התחבאות באצות.
בצלילה הבאה נייג'ל מחפש מגלודון בוגר בתוך כלוב הכרישים שלו ומנסה לירות עליו מצלמה זעירה, ממנה הוא יוכל לראות את חייו.
הוא זורק פתיונות ריחניים למים, המגלודון מתקרב ונייג'ל מפספס אותו.
כשהוא עולה על הספינה הוא מנסה שוב לירות את המצלמה על הכריש אך הכריש מפיל אותו למים.
כשנייג'ל במים והכריש כמעט טורף אותו, מגיעים חבריו ומצילים אותו ברגע האחרון.
אך נייג'ל מצליח לירות את המצלמה שמראה כעבור כמה ימים את חיי המגלודון.
בסרטון נראה מגלודון טורף צטותריום ממארב מלמטה.
ואולם כשעידן הקרח הגיע הצטותריום נדד למים קרים יותר בהם המגלודון לא יכל לשרוד והוא גווע ברעב.
בהמשך נייג'ל מגיע לאנגליה של היורה לפני 155 מיליון שנה.
הוא שוחה בים יחד עם קבוצת דגי ענק מסוג לידסיכתיס הנודדים במים.
פרט מאחר מושך טורפים כמו הכריש ההיבודוס והזוחל מטריורינכוס שפוצעים אותו קשה.
ליופלרודון גדול מתקיף דג נוסף והורג אותו ונייג'ל מגיע אליו לצפות אך הוא בורח מהמצלמה.
בלילה נייג'ל רוצה לצלם את הליופלרודונים הסועדים על הדג ולובש חליפת הגנה בעלת חומר כימי המופרש כהגנה.
הוא מוצא זוג ליופלרודונים סועדים ואחד מהם כמעט מתקיף אותו אך בורח עקב החומר הכימי שבחליפה.
במסעו האחרון נייג'ל חוזר לקרטיקון העליון שלפני 75 מיליון שנה ואל הים המסוכן ביותר.
על היבשה אלברטוזאורוס (או טירנוזאורוס) שואג אך במים יצורים מסוכנים יותר שוחים.
הוא צועד סביב אתר קינון של הספראורניסים הנאלצים לצוד דגים בים האכזרי.
נייג'ל מפליג בסירה ורואה סימן דם במים, הוא מכניס פריסקופ למים ורואה שם דגי טרף כמו סקואליקורקס וקסיפקטינוס צדים הספראורניסים.
נייג'ל מבחין גם בהליזאורוס האורב לטרף בין האלמוגים.
נייג'ל מחפש את הגדול שבטורפי התקופה - הטילוזאורוס אך בגלל הסיכון הוא משתמש ברובוט עם מצלמה שיצלול סביבו וסונאר ומצלמות שיקלטו מוסזאורים גדולים באזור בטרם עת.
למחרת נייג'ל מגלה צב ארכלון מת ליד הספינה, כתוצאה מנשיכת מוסזאור.
פטרנודון נוחת על הספינה והצוות זורק לו דגים.
הם מגלים אלאסמוזאורים שחים לפני הספינה ומשתמשים ברובוט כדי לתעד אך האלאסמוזאורים הורסים אותו.
כשארכלון עולה מעל פני המים, נייג'ל צולל על גבו וחבריו יוצאים לצדו בסירת גומי.
בעודו על הצב נייג'ל מוזהר שיש לידו קסיפקטינוס גדול ונייג'ל עולה לסירה.
ואולם הסונאר מורה על קבוצת טילוזאורוסים גדולים שמתקרבים לסירה.
אחד הטילוזאורוסים הופך והורס את הספינה ומפיל את חברי הצוות למים.
הם מצליחים להימלט לספינה בגלל שהטילוזאורוסים היו עסוקים בסירה יותר מבהם.
באותו לילה הרבה מוסזאורים נמשכים לספינה.
מפלצות בשלג הוא סרט אנימציה קומי-מוזיקלי בהפקת האחים וורנר שיצא ב-28 בספטמבר 2018. את הסרט ביים קארי קירקפטריק, ומדבבים אותו צ'נינג טייטום, ג'יימס קורדן, זנדאיה, קומון, לברון ג'יימס, ג'ינה רודריגז ודני דה ויטו.
בגרסה העברית של הסרט, את שיר הנושא שרה זוכת הכוכב הבא עדן אלנה.
מיגו הוא יטי אשר מנסה לשכנע את חבריו שקיימים יצורי סמולפוט (בני אדם).
במהלך מסעו מיגו פוגש את מיצ'י חברתו אשר עוזרת לו למצוא סמולפוט ולהביא לכפר הוכחה חיה.
במהלך המסע גם קולקה וגוואני מצטרפים למסעו, אך נוטשים אותו במהלך הדרך, ובינתיים מיגו ומיצ'י מנסים למצוא את הסמולפוט.
צ'נינג טייטום/תמיר גינזבורג - מיגו, יטי מדען אשר מנסה להוכיח על קיומם של הסמולפוט
ג'יימס קורדן/יפתח אופיר- פרסי, אדם מטפס הרים
זנדאיה/נועה לפידות - מיצ'י, יטי נקבה אשר מאמינה בסמולפוט והמנהיגה של סח"א
קומון/גדי אלטמן - שומר הסלעים, יטי זקן ומנהיג
לברון ג'יימס/שמעון סמיט - גוואנגי, יטי גדול וחבר בסח"א
ג'ינה רודריגז/ספיר דרמון - קולקה, יטי נקבה וחברה בסח"א
דני דה ויטו/אייל רוזלס - דורגל, יטי
יארה שאהידי/שיר אידלסון- ברנדה, בת אדם
אלי הנרי/רובי מוסקוביץ - פלים, יטי קטן וחבר בסח"א
ג'ימי טטרו/אלון שר - טורפ, יטי אידיוט
פטרישיה היטון/לרה אקסלרוד- אמא דובה
הסרט יצא לאקרנים ב-28 בספטמבר 2018 על ידי חברת האחים וורנר.
בארצות הברית ובקנדה, הופץ הסרט לצד "חכם בלילה", "נשים קטנות" ו-"מבוך האימה", שם גרף סכום כולל של 23,045,635 מיליון דולר.
בעולם, גרף סכום ראשוני של 48,228,535 מיליון דולר בסך הכל, מתקציב של 80 מיליון דולר.
הסרט זכה לביקורות חיוביות, וברוטן טומייטוז, קיבל ציון של 76%.
מפלצות מעופפות 3D הוא סרט טבע תיעודי שהופק על ידי ה-BBC וערוץ נשיונל ג'יאוגרפיק ושודר ב-25 בדצמבר 2010, לכבוד חג המולד.
המגיש היה החוקר ויוצר סרטי הטבע הבריטי דייוויד אטנבורו.
הסרט הוקרן גם בבתי קולנוע וברשתות IMAX.
הסרט זכה בפרס האקדמיה הבריטית לאמנויות הקולנוע והטלוויזיה.
הסרט מתאר בתלת מימד את חייהם של הפטרוזאורים - הזוחלים המעופפים בליווי הסבריו של אטנבורו ושל מומחים אותם הוא פוגש.
הסרט מראה את חייהם של הפטרוזאורים השונים כאשר חיו.
בתחילה החלו יצורים הדומים ללטאת הדרקון לפתח קרומי עור שאיתם דאו בין הענפים.
בהמשך החלו להפוך לשליטי האוויר אחרי החרקים הקטנים.
הדימורפודון מתור היורה פיתח קרומי עור שבלטו מאצבעותיו ועזרו לו להמריא ביערות של בריטניה הקדומה במרדף חרקים.
דימורפודון חד נופל למי הביצה הקדומה וטובע.
כעבור שנים האספנית מרי אנינג גילתה את עצמותיו.
הדרווינופטרוס האסייתי היה גדול יותר וניזון מציד של יצורים קטנים כמו דינוזאורים קטנים אך דמה לו מאוד.
יצור נוסף שהתגלה בזולהופן, גרמניה היה הרמפורינקוס אוכל הדגים.
פטרוזאורים גדולים יותר החלו להתפתח מקבוצה של פטרוזאורים בעלי זנב קצר, כתפיים חזקות ומקור בעל שיניים קטנות וקלות כמו אצל הפטרודקטיל שיכל לנוע ביעילות על הקרקע.
מעופפים גדולים יותר כמו הפטרנודון דאו בחופשיות מעל הים בחיפוש דגים.
כך עשה גם הטפיג'רה שהיה בעל כרבולת מוזרה מאחורי ראשו ששימשה לאיזון וייתכן שהוא יכל לצוף מעל המים לפרק זמן.
הגדול שבכל המעופפים היה הקוואצלקואטלוס שעצמותיו נראו כמו עצמו של דינוזאור אך היו חלולות מבפנים ורק כך הוא יכל לעופף.
הוא היה אוכל נבלות חסר שיניים בגובה של ג'ירף.
לצידם של הפטרוזאורים החלו לעופף קבוצה נוספת - העופות כמו הארכאופטריקס שנמצא בגרמניה והיה דומה לזוחל.
העופות שרדו את ההכחדה הגדולה שהשמידה את אחרוני הפטרוזאורים.
במקומם שלטו בשמיים עופות שונים כמו הסולות והפלמינגויים.
מפלצות ים - הרפתקה פרהיסטורית הוא סרט טבע דוקומנטרי מבית הנשיונל ג'יאוגרפיק שיצא ב-5 באוקטובר 2007 ואורכו 40 דקות שהוקרן ברשת IMAX בקריינותו של לייב שרייבר.
בסרט מוצגים פלאונטולוגים המוצאים מאובני זוחלים ימיים שחיו בסופו של תור הקרטיקון לחופי הים הפנימי המערבי.
יצורים אלו משוחזרים באמצעות אנימציה ממוחשבת.
סרט זה זכה לשבחים בידי המבקרים.
על סרט זה יצא משחק המחשב "Sea Monsters: A Prehistoric Adventure" המבוסס על המשחק.
בסרט מתוארים גילוי זוחלים הים של הקרטיקון ועוד כמה יצורי ים שמילאו את הים המסוכן ביותר בכל התקופות.
במרכז העלילה ניצבת נקבה צעירה של דוליצ'ורינצ'ופס המכונה "דולי" אשר שטה במימי הים הפנימי המערבי שלחופי קנזס עם אמה, אחיה וקבוצה של דוליצ'ורינצ'ופסים נוספים.
לאחר שהם מתבגרים הם נודדים מהחופים לעבר הים הפתוח ושם נפגשים עם טורפים מסוכנים.
תחילה להקת קסיפקטינוסים קשוחים רודפים אחריהם אך מסתפקים באכילת דגים אחרים מסוג גיליקוסים.
הם ממשיכים אך ברגע של חוסר זהירות אמה של דולי נטרפת בידי הכריש קריטוקסירינה והיא עצמה ננשכת בסנפירה בידי סקואליקורקס אך למזלה לפני שהוא מצליח להגיע קרוב הוא נטרף בעצמו בידי טילוזאורוס ענקי, טורף-העל הימי של הקרטיקון.
מאוחר יותר דולי העוסקת בדיג לא מבחינה בטילוזאורוס צעיר שמתקרב אליה אך נמלטת ממתקפה ברגע האחרון.
הטילוזאורוס מתקדם במהירות ובולע בשלמותו את אחיה שלא שם לב לטורף.
לאחר מכן הצעיר מנסה לרדוף אחרי דולי אך טילוזאורוס בוגר מתקרב אליו ובמהלך קרב שמתפתח הוא נושך את צווארו של הצעיר וגורם לו לדמם למוות, תוך שכרישים מתקרבים אליו.
דולי מצליחה לשרוד ולאחר מכן היא נראית כאם שהצליחה להשריץ שלושה צאצאים בחופים.
לאחר כמה עונות של דיג ומסעות היא מתה מזקנה וגופה נופל והופך למאובן.
לצד סיפורה של "דולי" מתוארים פלאונטולוגים בפעולה החוקרים את מאובני היצורים שבסרט.
המאובנים שבסרט הגיעו מהמקומות הבאים:
האאוטבק האוסטרלי, בו התגלו מאובנים של דוליצ'ורינצ'ופסים צעירים רבים (2002).
מחצבה מלאה מאובני אמוניטים במרכז טקסס לא רחוק מאוסטין (1980).
מערב קנזס, בו התגלה טילוזאורוס שבבטנו דוליצ'ורינצ'ופס (1918) ובהמשך מאובן של קסיפקטינוס שצד גיליקוס (1952).
מאובן של מוזאזאור בנגב (1998).
דקוטה הצפונית בה התגלו מאובני שיני כרישים גדולים (1995).
הולנד, בו נמצא מאובן של מוזאזאור שננשך בידי כרישים, ייתכן שלאחר מותו (1998).
דרום דקוטה, בעיר רפיד סיטי שבפארק הלאומי בדלנדס נמצא שלד טילוזאורוס שאכל כמה יצורים בבת אחת (1978).
סוג של אמוניטים (Ammonite) - רכיכות דמוי-תמנון בעלי קונכייה שהיו נפוצים בימים של הקרטיון.
אמוניטים נוספים מסוג Baculites נראים בעת החשיכה עולים מהמעמקים.
בננוגמיוס (Bananogmius) - דג בעל מפרש גבי ששט בים הקדום.
להקת של דגי קפרובריקס (Caproberyx).
קריטוקסירינה (Cretoxyrhina) - כריש גדול שהיה קרוב לעמלץ הלבן.
דוליצ'ורינצ'ופס (Dolichorhynchops) - זוחל ימי מקבוצת הפלזיוזאוריה.
אנכודוס (Enchodus) - דג קטן בעל ניבים חדים ששחה בלהקות.
גיליקוס (Gillicus)- דג טורף באורך 2 מטר אך זה לא מנע מטורפים אחרים לצוד אותו.
גורגוזאורוס (Gorgosaurus) - טירנוזאור שחי בסמוך לחופים.
הספראורניס (Hesperornis) - עוף ימי בעל שיניים, חסר יכולת תעופה.
Inoceramus - צדפה ענקית שחיה בקרקעית הים של הקרטיקון.
לפטקודון (Leptecodon) - דג קטן ששחה בלהקות.
פלייטקרפוס (Platecarpus) - סוג של מוזאזאור קטן יחסית שניזון מדגים ורכיכות.
פרוטוספירנה (Protosphyraena) - דג דמוי-דג חרב שניזון מאמוניטים.
פרוטוסטגה (Protostega) - צב ים ענקי ששחה לאורך חופי הימים וניזון ממדוזות.
פטרנודון (Pteranodon) - פטרוזאור גדול שדאה מעל הימים.
סקואליקורקס (Squalicorax) - כריש גדול שהיה קרובו של העמלץ הלבן.
סטיקסוזאורוס (Styxosaurus) - פליוזאור גדול בעל צוואר ארוך שניזון מדגים.
תוסוטאותיס (Tusoteuthis) - רכיכה בגודל של דיונון ענק שצדה בים הקדום.
טילוזאורוס (Tylosaurus) - טורף-העל של התקופה שניזון מכל יצור אחר.
יואינטקרינוס (Uintacrinus) - חבצלת ים חסרת גבעול שיכלה לצוף.
קסיפקטינוס (Xiphactinus) - דג טורף באורך של 4–6 מטר שהיה קניבלי.
בנוסף נראים בהדמיה זוחלים ימיים קדומים יותר: הנודוס (Henodus) ונותוזאורוס (Nothosaurus) שחיו בטריאס, טמנודונטוזאורוס (Temnodontosaurus) מהיורה וקרונוזאורוס (Kronosaurus) גדול מתחילת הקרטיקון.
מפלצות ים הוא שם כולל למפלצות המצויות בימים ובאוקיינוסים לפי מגוון פולקלורים, יצירות ומעשיות.
על פי כמה הגדרות גם בעלי חיים מוזרים החיים בימינו בימים נחשבים למפלצות ים.
בעבר יורדי ים רבים היו מספרים סיפורים על מפלצות מוזרות שפגשו וכך הולידו אגדות ומעשיות על מפלצות מסתוריות כמו דרקונים, בתולות ים ונחשי ים ענקיים.
המפה העתיקה כרטא מרינה שייצר אולאוס מגנוס מלאה במפלצות ים אפשריות.
כיום סיפורים אלה נדירים עקב היכולת להפליג בספינות ולצלם את יצורי הים השונים וכן מכיוון שרבים מיצורים אלה נחשבים למינים מוכרים שנראו כמפלצתיים ליורדי הים, כגון לווייתנים, תחשאים, צבי ים, דיונון ענק, דיונון עצום ודגים גדולים.
למעשה, מבוססות מרבית מפלצות הים על יצורים אמיתיים כמו דגים גדולים, כלבי ים, לווייתנים ודולפינים, תמנונים ויצורי ים נכחדים כמו הפליוזאורים והמוזאזאוריים ששטו במימי הקרטיקון או הבסילוזאורוס של מימי האאוקן.
כיום, נוטים רוב האנשים שלא להאמין לסיפורים אלה, אף שהם מככבים בכמה ספרים וסרטי קולנוע.
עם זאת, כמה קריפטוזואולוגים מנסים להוכיח את קיומם של אחרים, בעיקר של גלובסטרים מוזרים שנסחפים לחוף.
הידרה, זוחל מרובה ראשים מהמיתולגיה היוונית
יורמונגנד, נחש ים ענק במיתולוגיה הנורדית שיכול היה להיכרך סביב כל כדור הארץ
קראקן, תמנון ענק שבאגדות שונות תפס צוללנים וגרר אותם למעמקים
המפלצת מלוך נס, מפלצת ש"נצפתה" באגם לוך נס שבסקוטלנד
האלה תיאמת של המיתולוגיה המסופוטמית
לווייתן מהמיתולגיה היהודית ומהמיתולוגיה האכדית
יצורי ים אמיתיים מופיעים בכמה סרטים כמפלצות מפחידות בין השאר ב-"20,000 מיל מתחת למים", עם כרישים ודיונוני ענק, "מובי דיק" ו"פינוקיו", שם המפלצת היא ראשתן גדול ראש, "מלתעות" בה מככב עמלץ לבן ענקי וסרטים וספרים נוספים.
מפלצות שפגשנו היא סדרת-טבע תיעודית שהופקה על ידי ה-BBC שמאוחר יותר שודרה בערוץ אנימל פלנט (תחת הכותרת ארץ המפלצות האבודות) וגם כוללת כמה צילומים מהסדרות "ללכת עם חיות", "ללכת עם אנשי מערות" ו"העולם החדש הפראי", שגם הן הופקו על ידי ה-BBC.
הקריין בגרסה הבריטית הוא איאן הולם.
הסדרה משתמשת באנימציה ממוחשבת כדי ליצור מחדש את חייהן של החיות הענקיות שחיו בעידן הקרח האחרון, ומסבירה כיצד נתקלו בהן בני אדם קדומים.
היא גם מציגה את בני האדם כסיבה העיקרית להכחדתן העיקרית של החיות הענקיות.
הגבול הנצחי: הפרק הראשון מתרחש באמריקה הצפונית לפני 14,000 שנה, הוא עוקב אחר קבוצת בני האדם הראשונים, שיהפכו בהמשך לבני תרבות קלוביס, שנדדו מאסיה לאמריקה הצפונית דרך הגשר היבשתי מצר ברינג.
הסיפור מתחיל עם החיות שחיו בעידן הקרח.
הוא גם מראה איך בני האדם הפכו לטורפי העל והתחילו לצוד ממותות ביבשת עם חניתות קטלניות.
הם גם היו צריכים להתחרות עם הטורפים המקומיים כמו הדוב קצר-הפנים והטיגריס השנחרבי.
חיות אחרות שהם נתקלו בהן היו עצלן הקרקע הפרמילודון, הגמל הענק קמלופס, המסטודון, ביזון הערבה וסוס הבר.
לבסוף גרמו האנשים להכחדתה של מרבית המגפאונה לאחר שהשמידו את מקור המזון שלהם, וגרמו להכחדת המינים הגדולה ביותר מאז מותם של הדינוזאורים.
מאוחר יותר, לאחר שהכחידו את החיות הגדולות, הם התחילו להיות שלווים עם הטבע ולאחר מכן לא היו עוד הכחדות באמריקה במשך 12,000 השנים הבאות.
רק כשהגיעו חלוצים מאירופה (כמו כריסטופר קולומבוס והכובשים הספרדיים) לאמריקה, ושינו את פני הדברים לנצח.
במהלך המאה ה-19, שחטו החלוצים הלבנים 60 מיליון ביזונים, ובתוך 70 שנה, נותרו 500 ביזונים בלבד, מה שפגע במקור אספקתם של האינדיאנים.
השריפה: הפרק השני מתרחש באוסטרליה לפני 65,000 שנה ועוסק על סיפורים של אבותיהם של הילידים האוסטרליים, אבוריג'ינים אשר היגרו אליה מאסיה והחלו להכחיד את המינים המקומיים כמו הדיפרוטודון הענקי, עופות ענקיים כמו גניאורניס ולטאת המגלניה הגדולה אשר צדה את האנשים הקדומים אך נכחדה במאבק איתם.
האדם הקדום גם גרם לשרפות יער רחבות שהשמידו מינים רבים והפכו את היובש באוסטרליה לקשה גם למינים החיים עד היום.
קץ גן העדן: הפרק השלישי והאחרון מתרחש בניו זילנד בשנת 1280 ומדבר על ההכחדה הגדולה שחלה למרבית היצורים בהם ובעיקר למואה הענק והטורף העיקרי שלו - עיט האסטי, הגדול שבכל מיני העיטים אי-פעם שיכל לקטול אנשים בקלות.
בסוף הפרק מוסבר על ההשלכות שנגרמו לסביבה מהכחדת המואה ושאר העופות, כמו גם הפצת חולדות באי, עד להתיישבות הראשונית בניו זילנד.
בנוסף נראה הנזק שגרם האדם מאז שעלה לגדולה והפסיק לחשוש מטורפים טבעיים.
הדוגמה הבולטת לכך היא באי הפסחא הנראה בסוף הפרק, בו אנשים יצרו פסלי ענק אך צדו איש את השני והידרדרו לקניבליזם.
הקריין מסיים: "האדם בתחילה נלחם במפלצות אך אולי הפך בעצמו למפלצת"?
מפלצות חוזרות לתחייה היא תוכנית טבע-דוקומנטרית פרהיסטורית אמריקאית ששודרה בערוץ דיסקברי במהלך ספטמבר 2009 והיא כוללת 6 פרקים שונים באורך 45 דקות.
על פרקי הסדרה הוציאה חברת אמזון מארז DVD.
סדרה זו מציגה את חיי הטורפים הפרהיסטוריים השונים שחיו בעידן המזוזואיקון והקנוזואיקון לפני עליית האדם וגם את הסיבות שבסופו של דבר הם נכחדו מהעולם.
הסדרה מוצגת בהנפשת היצורים ובדימוי סביבתם וגם מתארת מה היה קורה אילו חיו כיום.
חלק מהקטעים מגיעים מסדרות אחרות כמו ללכת עם דינוזאורים, ללכת עם חיות וטורפים פרהיסטוריים.
עוף טרור: הטיטאניס היה העוף הגדול ביותר אשר היגר לאמריקה הצפונית.
בעזרת מקורו העצום הוא יכל לפצוע ולהרוג סוסים כמו המורופוס ואפילו עצלני קרקע.
ואולם לאחר שהרג את טרפו היה עליו לשמור עליו מגנבים מקומיים כמו הסמילודון או זאב אדוארד הצד בלהקות.
פרטים של זאבי אדוארד הצליחו להבריח את הטיטאניס מטרפה ואפילו לטרוף אותה אם לא נמלטה מהם.
ייתכן שהתחרות העזה יחד עם שינויי אקלים קר ויבש יותר מהאקלים הנוח של אמריקה הדרומית הוביל להכחדת העוף העצום לפני 2 מיליון שנה.
טי-רקס במעמקים: במימי הקרטיקון יצור אחד היה הטורף הגדול והמפחיד ביותר - המוסזאורוס (ייתכן שטילוזאורוס), אשר התפתח מלטאות יבשתיות והתמחה בציד יצורי ים מרשימים כמו הפליוזאורים, האלאסמוזאורוס ארוך הצוואר, כרישי הקריטוקסירינה או דג הקסיפקטינוס.
אך רק מוסזאורוס גדול יותר יכל להרוג מוסזאורוס אחר עד לסוף עידן הדינוזאורים.
גדול הדינוזאורים הטורפים: במדבר סהרה הקדום טורף מסוג רוגופס מנסה לסעוד על זאורופוד שהרג אך נטרף בידי דינוזאור טורף עצום - הספינוזאורוס, הגדול שבכל טורפי היבשה מעולם.
הוא היה בעל מפרש גבי עצום שעזר לו לקלוט חום והיה בעל לסתות ארוכות וטפרים גדולים, איתם יכל לשסע כל יצור חי בסביבתו לרבות יצורים ענקיים כמו הקרכרודונטוזאורוס והתנין סרקוסוכוס.
רק להקה של רוגופסים שיכלו להפיל את הענק מרגליו יכלו להרוג אותו.
גדול טורפי אמריקה: האקרוקנתוזאורוס היה דינוזאור דו-רגלי שריר מאוד שהתפתח לציד של זאורופודים ענקיים כמו הזאורופוסידון באמצעות קפיצה על גבם ונשיכתם עד שהותש ונפצעו קשה.
כמו כן הוא יכל לפגוע בקלות בטרף קטן יותר כמו הטנונטוזאורוס.
אך לבסוף הוא נכחד עקב תחרות עם טורפים קטנים יותר כמו הדיינוניכוס והכחדת הזאורופודים של אמריקה, אשר אילצה אותו להתמודד עם טרף כמו הזאורופלטה המשוריין.
כלב-דוב: האמפיקון היה כלב דב גדול אשר היגר דרך ברינגיה לאמריקה והפך לצייד מרשים המזכיר במראהו שילוב של זאב, דוב ואריה.
הוא היה צייד ממארב אשר שיסע את גרונות טרפו.
ואולם הדיאודון התוקפני גנב ממנו את טרפו לעיתים קרובות.
לכן האמפיקון התפתח לטורף במשקל 600 ק"ג, אשר יכל להתמודד עם הדיאודון ולהבריח אותו.
עם זאת להקות של כלבי אפיסיון היו קשות מכדי להרתיע אותו והכלבים גם הרגו את גוריו במאורתו.
מסיבה זו ועקב שינויי אקלים שהרסו את מקומות המארב של האמפיקון הוא נכחד סופית לפני 2 מיליון שנה.
משסע ענק: באוסטרליה הפרהיסטורית התפתחה הגדולה שבלטאות היבשה - המגלניה.
המגלניה הייתה טורפת-העל האוסטרלית אשר יכלה להרוג את מיניה הענקיים של אוסטרליה מהפרוקופטודון והדיפרוטודון, גדול חיות הכיס מעולם ואף את אריה הכיס הטורף.
ואולם לאחר הגעת האדם לאוסטרליה הוא החל לצוד אותה ולתרום להכחדתה הסופית, לצד כל יצורי הענק שסביבה.
מפלצות בע"מ: המכונית החדשה של מייק הוא סרט קצר אמריקאי בהנפשה ממוחשבת מסוגת קומדיה, המבוסס על הסרט "מפלצות בע"מ" של פיקסאר.
הסרט בוים ונכתב על ידי פיט דוקטר ורוג'ר גולד, יחד עם ג'ף פידג'ן ורוב גיבס, והופק על ידי גייל גורטני.
הסרט מספר על מייק שמזמין את סאליבן לנסיעה הראשונה במכונית החדשה שהוא קנה.
הסרט הופץ לראשונה בארצות הברית ב-17 בספטמבר 2002 כבונוס למהדורות ה-DVD וה-VHS של הסרט "מפלצות בע"מ".
בישראל הסרט הופץ לראשונה בדיבוב לעברית בשנת 2013, גם כבונוס למהדורות ה-DVD של הסרט "מפלצות בע"מ".
אורך הסרט הוא כ-4 דקות, ושפת המקור שלו היא אנגלית (הסרט דובב לשפות נוספות, ביניהן עברית, צרפתית ואיטלקית).
סרט זה הוא הסרט הראשון הקצר של פיקסאר המבוסס על דמויות מעבודות קודמות.
הסרט היה מועמד בשנת 2002 לפרס אוסקר לסרט המונפש הקצר הטוב ביותר.
הסרט עוקב אחר מייק, אשר קנה מכונית חדשה בעלת שישה גלגלים.
שם הדמותמדבב באנגליתמדבב בעבריתמייקבילי קריסטלגלעד קלטרסאליבןג'ון גודמןאוהד שחר
ה-DVD כלל פרשנות על הסרט אותה עשו הילדים הצעירים של הבמאים.
הסרט הופץ פעם נוספת ב-10 בנובמבר 2009 כבונוס למהדורת ה-Blu-ray של הסרט "מפלצות בע"מ".
הסרט הופץ גם באוסף הסרטים הקצרים של פיקסאר, חלק 1.
מפלצות העל היא סדרת אנימציה אמריקאית-ישראלית לילדים שיצר אבי ארד, מפיק ישראלי-אמריקני שייסד את אולפני הסרטים של מארוול והופקה על ידי נטפליקס.
הסדרה נוצרה במטרה להעשיר את דמיונם של הילדים ולהציג להם באופן ידידותי יצורים אשר בדרך קבע נועדו להפחיד אותם.
מפלצות העל משודרת בישראל בערוץ הופ!
בדיבוב לעברית החל משנת 2017.
בהשראת הסדרה הופקו ספיישלים וסדרות המשך אשר הופצו גם בנטפליקס.
עונהפרקיםתקופת שידור מקוריתשידור ראשוןשידור אחרון1813 באוקטובר 2017הווה272018372021
הסדרה עוסקת במפלצות העל שהן הילדים של המפלצות המוכרות בכל העולם.
למפלצות העל יש זהות כפולה - ילדים רגילים ביום ומפלצות בלילה.
בסוף כל יום, כאשר השמש שוקעת, הילדים הופכים להיות מפלצות על והלימודים בבית הספר למפלצות "קילשוני אביב" מתחילים.
החבורה לומדת איך לשלוט בהצלחה בכוחות העל שלה ובכישורים של כל אחת מהן, ולהיות האנשים הטובים ביותר והמפלצות המוצלחות ביותר שהם יכולים להיות.
מפלצות העל עוברות הרבה ניסיונות וטעויות, עד שכולן לומדות לשלוט בהצלחה בכוחות העל שלהם ולומדות את הכישורים החברתיים שלהם יזדקקו כדי להיות מוכנות לגן הילדים.
דראק - ערפד בן 4 בעל יכולת לעוף.
לאחר שקיבל את החיה המפלצתית שלו, הוא יכול להשתגר ממקום למקום
קליאו - מומיה בת 4 שיכולה ליצור סופות חול וטורנדו.
לאחר שקיבלה את החיה המפלצתית שלה, היא יכולה ליצור גלשן מרחף מחיפושית זהב
לובו - איש זאב בן 3 בעל יכולת של מהירות על.
לאחר שקיבל את החיה המפלצתית שלו, הוא מסוגל לשים לב לדברים סביבו כאילו הוא איטי, אבל הוא בעצם מהיר מאוד.
קטיה - מכשפה צעירה בת 4 שלעיתים מתקשה לדבר.
לאחר שקיבלה את החיה המפלצתית שלה, הקסמים שלה מתחזקים.
זואי - זומבית בת 4 שיכולה לעבור דרך קירות וחפצים.
לאחר שקיבלה את החיה המפלצתית שלה, היא מסוגלת להעביר חפצים או אנשים כשהיא הולכת איתם דרך חפצים אחרים
פרנקי - בנו של המפלצת של פרנקנשטיין בן 4 בעל סופר כוח.
לאחר שקיבל את החיה המפלצתית שלו, הוא מסוגל לגדול ולחזור לגודל מקורי
ספייק - דרקון בן 3 שהצטרף לחבורה המפלצות בעונה השנייה.
לאחר שקיבל את החיה המפלצתית שלו, הוא מסוגל לעוף
וידה - שלד מעוטר לפי המסורת הלטינית מצד אביה ומצד אמה היא זאבה.
בת 3 שהצטרפה לחבורה בעונה 3. היא יכולה לגרום לצמחים לגדול.
צ'רלי - קנטאור בן 4 שהצטרף לחבורת המפלצות בעונה 3. בנו של השומר בן.
מלוסין - בת ים מעופפת שתצטרף לחבורת המפלצות בעונה 3.
מפלצת של בית הוא סרט אנימציה עם לכידת תנועה אמריקאי משנת 2006, בבימויו של גיל קינן, והמפיקים הבכירים שלו הם רוברט זמקיס וסטיבן שפילברג.
את המוזיקה של הסרט הלחין דוגלס פייפס, שכבר עבד על שלושה סרטים קצרים של הבמאי.
הסרט מתחיל בילדה קטנה שרוכבת על תלת-אופן.
בטעות היא מתקרבת אל בית מסתורי ואז זקן רגזן בשם נברקראקר יוצא אליה וצועק עליה.
הוא שובר לה את התלת-אופן וגורם לה לברוח בבכי.
הזקן מסתכל לכיוון הצופים ואנחנו מגלים שיש נער בשם דיג'יי שמתצפת עליו, חוקר ועוקב אחריו כבר לא מעט זמן.
הוריו של דיג'יי נוסעים לסופ"ש ומשאירים את דיג'יי עם בייביסטר, נערת פאנק בשם אליזבת (או "זי" בקיצור).
דיג'יי מזמין את חברו הטוב צ'אודר לישון אצלו ובזמן שהם משחקים כדורסל הכדור עף אל הדשא של הבית המסתורי.
דיג'יי הולך להביא את הכדור ונברקראקר יוצא אליו עצבני, וצורח עליו שלא יתקרב לחצר הזאת אף פעם.
הזקן נופל על הרצפה וכמה שניות אחר כך אנחנו רואים אמבולנס שמפנה אותו.
מאוחר יותר מגיעה ילדה מחוננת מהצופים בשם ג'ני שרוצה למכור עוגיות למי שגר בבית, דיג'יי וצ'אודר הולכים ומצילים אותה מלהיאכל על ידי הבית והיא מתחילה לשתף איתם פעולה.
אחרי שקורים מקרים משונים בהם הבית "בולע" כלב, את החבר של זי, בונס, (לאחר שראה בתוך הבית את העפיפון שאיבד בילדותו כפי שסיפר לזי) ואפילו שני שוטרים, בשם לנדרס ולסטר שהשלושה הזמינו.
די ג'יי, צ'אודר וג'ני מחליטים להתייעץ עם גיימר מפורסם באזור בשם סקאל.
סקאל אומר להם שמה שהם צריכים לעשות זה למצוא את הלב של הבית ולכבות אותו.
בעזרת פעולת הסוואה וכשהם מצוידים ברובי מים, מצליחים השלושה לחדור אל הבית.
כשהם נכנסים פנימה הם מוצאים מאות צעצועים זרוקים בערימה ותמונות של השכן כשהוא עוד צעיר עם אישה מלאה.
דיג'יי מועד, ונופל על גוש בטון בצורה של אותה אישה.
הגוש נשבר וחושף מתחתיו שלד.
דיג'יי, צ'אודר וג'ני מבחינים במנורה זוהרת והם חושדים שזה הלב.
שלושתם מתחילים לירות בעזרת רובי המים על המנורה, אבל אז ג'ני מבינה שזה בכלל לא הלב, אלא הענבל שבחלק האחורי של הלשון שאחראי על רפלקס ההקאה.
הבית "מקיא" אותם החוצה וליד הבית עוצר אמבולנס מכונית שממנה יורד נברקראקר שדיג'יי היה בטוח שהרג.
שלושתם התחילו להאשים את הזקן שהוא רצח את אותה אישה כאשר היו כלואים בביתו, אבל אז הזקן מספר להם את הסיפור שלו ושל הבית: כשהיה צעיר והלך לקרקס היה נהוג שכחלק מהבידור לוקחים בכלוב אישה שמנה ונותנים לקהל לזרוק עליה עגבניות.
נבקראקר התאהב באישה הכלואה, ששמה היה קונסטנס, ועזר לה לברוח, יחד הם קנו את השטח והתחילו לבנות בו את הבית, אך ילדים שראו אותם הגיעו והתחילו לזרוק על קונסטנס ביצים.
קונסטנס התרגזה ולקחה גרזן כדי ללמד את הילדים לקח - וכשנבקראקר ניסה לעצור אותה היא נפלה אל תוך יסודות הבית.
במהלך הנפילה היא ניסתה לעצור את עצמה ותפסה בידית של מכל הבטון וכשנפלה למטה הבטון נשפך מעליה וקבר אותה.
הרוח שלה נכנסה לבית ומאז היא שונאת אנשים וילדים בפרט ורוצה להרוג את כולם.
נברקראקר שהבין את זה ניסה כל השנים האלה להגן על כולם כדי שלא יקרה לאף אחד משהו.
הבית, שעכשיו התגלה כרדוף בידי רוחה של קונסטנס, שומע את זה ומתרגז, הוא יוצא ממקומו ומתחיל לרדוף אחרי נברקראקר, דיג'יי, צ'אודר וג'ני.
הם מגיעים לאתר בנייה ומנסים להאבק על חייהם.
לבסוף מצליחים לגרום לבית להתפוצץ ואנחנו רואים את הרוח של קונסטנס יוצאת מהבית, רוקדת יחד עם נברקראקר ריקוד אחרון ואז עולה לשמיים.
נברקראקר מבין שהוא צריך להמשיך הלאה.
השלושה הופכים לחברים טובים והשכונה הופכת להיות מקום בטוח.
+שם הדמותמדובבים בגרסה האנגליתדיג'יי וולטרסמיטשל מוסוצ'אודרסם לרנרג'ני בנטספנסר לוקאליזבת "זי"מגי ג'ילנהולנברקראקרסטיב בושמיאביו של ד.
ג'.קתרין אוהרההשוטר לנדרסקווין ג'יימסאלייזהראיין ויטני
מפלצות בע"מ בעבודה היא סדרת טלוויזיה אמריקאית בהנפשה ממוחשבת, שנוצרה על ידי פיט דוקטר.
הסדרה מהווה ספין אוף לסרט ההנפשה "מפלצות בע"מ", שעלה לראשונה לאקרנים בשנת 2001. לסדרה הופקו שתי עונות, כאשר כל אחת כוללת עשרה פרקים באורך 21 דקות.
העונה הראשונה הופצה במקור בשירות הזרמת המדיה "דיסני+", החל מ-7 ביולי 2021 עד 1 בספטמבר של אותה שנה.
בישראל כל עונתה הראשונה של הסדרה הופצה בשירות עם השקתו בארץ ב-16 ביוני 2022. לכבוד פורים, העונה הראשונה שודרה בערוץ דיסני ישראל החל מ-24 במרץ 2024 עד 18 באפריל של אותה שנה.
העונה השנייה של הסדרה שודרה במקור בערוץ דיסני החל מ-5 באפריל 2024 עד 4 במאי של אותה שנה, כאשר יום למחרת היא עלתה במלואה ל"דיסני+".
בישראל העונה השנייה משודרת בערוץ דיסני החל מ-19 במאי 2024 והסתיימה ב-27 ביוני של אותה השנה.
עונהמס' פרקיםתקופת שידור מקורית תקופת שידור בישראל שידור ראשוןשידור אחרוןשידור ראשוןשידור אחרון1107 ביולי 20211 בספטמבר 202124 במרץ 202418 באפריל 20242105 באפריל 20244 במאי 202419 במאי 202427 ביוני 2024
מספר הפרק בסדרהמספר הפרק בעונהשם הפרק בעבריתשם הפרק באנגליתתאריך שידור מקורי תאריך שידור בישראל דיסני+ערוץ דיסני111פתיחת עונה מפלצתיתA Monstrous Homecoming5 באפריל 20243 ביולי 202419 במאי 2024122קריפ-שואוThe C.R.E.E.P.
Show20 במאי 2024133לערוך את השולחןSetting the Table13 באפריל 202421 במאי 2024144לפתוח דלתותOpening Doors22 במאי 2024155זה מגיע מתוך הבית!It's Coming From Inside the House20 באפריל 202423 במאי 2024166שדה של צרחותField of Screams23 ביוני 2024177מפלצות בחשכהMonsters in the Dark27 באפריל 202424 ביוני 2024188אורות!
Chaos25 ביוני 2024199המדרון אל הפחדDescent into Fear4 במאי 202426 ביוני 20242010הפסקת חשמלPowerless27 ביוני 2024
טיילור טאסקמון - מכונאי בצוות המתקנים של מפלצות בע"מ.
ואל ליטל - חברתו הטובה של טיילור.
פריץ - הבוס של טיילור.
דנקן - שרברב, אשר מנסה להרוויח תועלת בכל הזדמנות שהוא מנצל.
סאליבן - מנכ"ל חברת מפלצות בע"מ, חברו הטוב ביותר של מייק.
מייק ווזאבסקי - חברו הטוב ושותפו של סאלי.
סיליה מיי - המזכירה הראשית בחברת מפלצות בע"מ.
רוז - סוכנת סמויה, והיא ראש "הסוכנות לאיתור ילדים".
רוזה - אחותה התאומה של רוז שמשתלטת על העבודה הישנה של רוז.
יטי - מפלצת שגורשה בעבר להרי ההימלאיה.
סמיטי ונידלמן - שני עובדים במפלצות בע"מ.
מילי טאסקמון - אמו של טיילור.
גברת פלינט - מפלצת שמנהלת את חדר הסימולציה בסדרה.
שם הדמותמדבב/ת באנגליתמדבב/ת בעבריתטיילור טוסקמוןבן פלדמןקובי ליקורמןואל ליטלמינדי קלינגעינת אזולאיפריץהנרי וינקלריובל בינדרדנקןלוקאס נףיהונתן מגוןג'יימס פ.
סאליבןג'ון גודמןאוהד שחרמייק וואזבסקיבילי קריסטלגלעד קלטרסיליה מייג'ניפר טילימייה קדושרוזבוב פיטרסוןשרית סרייטיג'ון ראטזנברגרצביקה שוורצברגפרופסור נייטאלפרד מולינהקאטראלנה אובךהדר שחף-מעייןמילי טאסקמוןאיישה טיילרגברת פלינטבוני האנטטליה ברקאיסמיטיסטיבן סטנטוןיובל גרבשנידלמןדור סרוגו
בדיבוב העברי השתתפו גם: ערן מור, גדי לוי, שירלי לילו, תמי ברק ואורי זלצמן.
ג'ון גודמן ובילי קריסטל יחזרו לדבב את דמויותיהם המקוריות בסדרה יחד עם מדבבים חוזרים, ביניהם ג'ון ראטזנברגר, ג'ניפר טילי ובוב פיטרסון, ומדבבים חדשים, ביניהם בן פלדמן, קלי מרי טראן, הנרי וינקלר, לוקאס נף, אלנה אובך, סטיבן סטנטון ועיישה טיילר.
בפברואר 2020, נודע כי ההקלטות לדיבוב הסדרה החלו וסטיבן ג'יי אנדרסון יהיה אחד מהבמאים של הסדרה.
במרץ 2021 נודע כי מינדי קלינג ובוני האנט יצטרפו למדבבי הסדרה, בעוד קלינג תחליף את טראן בדמותה.
הסדרה עלתה לשידור ב-2 ביולי 2021 בשירות הזרמת המדיה "דיסני+".
מפלצת של מלון: הפוך על הפוך הוא סרט קומדיה מונפש אמריקאי שהופק על ידי סרטי סוני הנפשה והופץ על ידי סרטי סוני, ועלה לפריים וידאו ב-14 בינואר 2022, באנגלית ובדיבוב בעברית בהפצת סרטי סוני וסרטי קולומביה.
ההמשך של הסרטים והסדרה וזהו החלק הרביעי והאחרון בטטרלוגיית סרטי "מפלצת של מלון".
את הסרט ביימו ג'ניפר קלוסקה ודרק דריימון עם תסריט מאת גנאדי טרטקובסקי.
בריאן האל מחליף את אדם סנדלר ומדבב את דרקולה.
אנדי סמברג וסלינה גומז חזרו לדבב את ג'וני ומייביס כמו בסרטים הקודמים בסדרה.
ב-2025 תופץ בנטפליקס סדרה בשם "Motel Transylvania".
בזמן חגיגות ה-125 למלון טרנסילבניה, מייביס שמעה שדרקולה מתכנן לפרוש ולהעביר את המלון אליה כיורשתו.
היא מספרת לג'וני שסיפר לדרקולה על תוכניותיו לשפץ את המלון.
מודאג מזה שג'וני יהרוס את המלון, דרקולה שיקר לו על "חוק הנדל"ן המפלצתי" המתיר למפלצות בלבד לנהל את המלון, לאכזבתו של ג'וני.
ואן הלסינג החליט לעזור לג'וני בעזרת קרן אשר הופך בני אדם למפלצות ולהפך, לאחר שבחן את הקרן על הקביה שלו ג'יג'י, ירה ואן הלסינג את הקרן על ג'וני והפך אותו למפלצת דמוית דרקון.
כאשר הבין שג'וני השתנה למפלצת, ניסה דרקולה להחזיר את ג'וני לקדמותו, אך נורה והפך לבן אדם ושבר את הקריסטל של הקרן.
ואן הלסינג אמר לדרקולה וג'וני שכדי להחזיר את עצמם לקדמותם הם יצטרכו למצוא קריסטל חדש אשר שוכן במערה באמריקה הדרומית, והשניים יצאו לדרכם.
חבריו של דרקולה, פרנק, ויין, גריפין ומורי, שתו ממזרקת המים שהושפעה מהקרן, והפכו לבני אדם גם כן.
מייביס ואריקה התעמתו עם ואן הלסינג אחרי שראו בחדשות על מקום הימצאם של ג'וני ודרקולה, אולם הוא הזהיר אותן שלקרן ישנן השפעות שכאשר אדם הופך למפלצת, הוא ממשיך לצמוח עד שלא יהיה זכר לעצמו כאדם.
אריקה, מייביס ושאר החבורה טסו לאמריקה הדרומית על מנת למצוא את דרקולה וג'וני.
דרקולה וג'וני התחברו בטיול בג'ונגל של אמריקה הדרומית ודרקולה עמד לספר לג'וני ששיקר לגבי "חוק הנדל"ן המפלצתי", אולם כל החבורה הגיעה ומצאה אותם.
דברים החלו להשתבש כאשר דרקולה הודה כי הוא חושב שזו טעות לתת למייביס וג'וני את המלון, דבר אשר הכעיס את ג'וני כאשר הבין שדרקולה שיקר לו כי לא רצה שיהיה חלק ממשפחתו, הוא התפתח בפתאומיות וברח.
מייביס כעסה מאוד על דרקולה וטענה שלא רצה לקבל אותו כי הוא אדם ולא חלק ממשפחתו ויצאה לחפש את ג'וני.
דרקולה וכל השאר יצאו לחפש בעקבות הקריסטל.
מייביס מצאה את ג'וני אשר המשיך לגדול באופן לא יציב והביאה אותו אל המערה שם החבורה מצאה את הקריסטל.
מייביס ניסתה להחזיר את ג'וני לקדמותו אך ללא הצלחה, דרקולה הסתכן ובא אל ג'וני ונתפס והודה שטעה בקשר אליו ראה אותו עכשיו בתור הטוב ביותר.
כאשר הבין שהוא חלק מהמשפחה, סלח ג'וני לדרקולה וחזר להיות לבן אדם.
דרקולה וחבריו חזרו להיות מפלצות, חזרו הביתה והופתעו לראות שהמלון שלהם נהרס בידי ג'יג'י.
לאחר שהחזירו את ג'יג'י לקדמותה.
דרקולה הצטער על אובדנו אך ג'וני עודד אותו ולאחר מכן, נתן דרקולה את מפתח המלון למייביס ולג'וני.
כעבור שנה, מייביס וג'וני הראו לדרקולה את המלון שנבנה מחדש והוא נהנה יחד איתם.
+ תפקיד מדבב/ת בשפת המקור מדבב/ת בעברית תיאור הדמותדרקולהבריאן האלאסף פריינטאערפד בן 540 ומייסד מלון טרנסילבניה.
ב-26 בפברואר 2019, אולפני ההנפשה של סוני הודיעו כי סרט רביעי בסדרת "מפלצת של מלון" נמצא בתהליכי פיתוח.
ב-4 באוקטובר 2019, גנאדי טרטקובסקי שביים וכתב את שלושת הסרטים הקודמים בסדרה, הודיע כי הפעם הוא לא יהיה אמון על מלאכת בימוי הסרט.
בעקבות התפרצות מגפת הקורונה בארצות הברית, תהליך הפקת הסרט נעשה בתהליך עבודה מרחוק.
הסרט עלה לשידור בפריים וידאו ב-14 בינואר 2022. במקור, הסרט התעתד לעלות לאקרנים ב-22 בדצמבר 2021, לפני שהוחלט להקדים את תאריך עלייתו לאקרנים ל-6 באוגוסט 2021, אחר כך ל-23 ביולי 2021, ולאחר מכן ב-1 באוקטובר 2021. בישראל, הסרט התעתד לעלות לאקרנים ב-23 בספטמבר 2021 לפני הפצתו בפריים וידאו.
פרסקטגוריהמועמד(ים)תוצאהסימוכיןפרסי בחירת הילדים של ניקלודיאוןמדבב אהובאנדי סמברגמדבבת אהובהסלינה גומז
מפלצת של מלון: הסדרה היא סדרת טלוויזיה מונפשת אמריקאית-קנדית שנוצרה על ידי מארק סטיינברג.
הסדרה היא פריקוול לסרט מפלצת של מלון, הראשון מבין סרטי הזיכיון.
היא מתרחשת בשנת 2008, ארבע שנים לפני אירועי הסרט.
הסדרה מתמקדת במייוויס בת ה-114/115 וחבריה במלון טרנסילבניה כאשר דרקולה חבר במועצת הערפדים.
העונה הראשונה של הסדרה, שכוללת 26 פרקים, הופצה ב-25 ביוני 2017 בערוץ דיסני בארצות הברית, כאשר הפרק הראשון הופץ מוקדם ב-20 ביוני 2017 באפליקציית ערוץ דיסני, ביוטיוב וב-VOD.
הפרקים האחרונים של עונה זו שודרו קודם בנטפליקס בארצות הברית ב-25 ביוני 2018, לפני יציאתם לטלוויזיה.
בקנדה העונה החלה לשדר ב-2 באוקטובר 2017 בערוץ Teletoon.
ב-12 בספטמבר 2018 הוכרזה עונה שנייה לסדרה.
העונה השנייה והאחרונה של הסדרה החלה לשדר ב-8 באוקטובר 2019 והסתיימה ב-29 באוקטובר 2020.
ב-2025, הסדרה חזרה ללוח השידורים, אבל הפעם בערוץ הילדים עם דיבוב מחודש.
הסדרה מתרחשת בשנת 2008, ארבע שנים לפני הסרט, ועוקבת אחרי מייוויס וחבריה כשהם יוצאים להרפתקאות במלון טרנסילבניה.
מייביס - ערפדית צעירה בת 114 שנה ובתם של דרקולה ומרתה המנוחה, אשר רוצה להנות עם חבריה.
בעזרת הסקרנות שלה נוטה מייוויס להסתבך עם הדודה לידיה.
בסוף העונה הראשונה היא חגגה את יום הולדתה ה-115.
וונדי בלוב - בתו של בלובי ואחת מחבריה של מייוויס.
שטיין - בנם המתבגר של פרנקנשטיין ויוניס ואחד מחבריה של מייוויס.
פדרו - מומיה מתבגר אשר מזכיר את מורי ואחד מחבריה של מייוויס, אוהב בעיקר לאכול, לישון ולשיר ראפ.
דודה לידיה - אחותו הגדולה של דרקולה ודודתה של מייוויס, היא דואגת לכל סדר במלון.
דיאן - תרנגולת המחמד של דודה לידיה, היא נוהגת להתנהג כמו אנושית.
דרקולה - אביה של מייוויס, עוסק בתהליכי "מועצת הערפדים" בסדרה.
פרנקנשטיין - אביו של האנק ובעלה של יוניס.
הדיבוב העברי בוים על ידי שרון בורגראוקר, והופק על ידי ענבר שטגר עזרא וטלי מוזס נתנאל.החידוש בוים על ידי זוהר פלד ונדיה כהן, והופק על ידי תומר קאופמן, אופק בר עוז ודן שצברג.
שם הדמותמדבב/ת במקורמדבב/ת בעבריתמדבב/ת בעברית (חידוש)מייביסברין מקאוליבר סבירלורן סבירוונדיאוואני רוזןמאיה ליבניהאנקגייג' מונרודניאל מגוןפדרוג'וזף מוטיקייואב יפתיובל בינדרדודה לידיהדן צ'מרויחובי סטאראליעזר וויסדיאןריצ'רד בינסלידרקולהדייוויד ברניאלי לולאיגדי לויפרנקנשטייןפול בראונשטייןצביקה פורמן
עונה מספר פרקים תקופת שידור מקורית שידור ראשון שידור אחרוןקצרים49 ביוני 201724 ביוני 201712625 ביוני 20175 באוקטובר 20182268 באוקטובר 201929 באוקטובר 2020
מפלצות נגד חייזרים היא סדרת טלוויזיה אמריקאית בהנפשה ממוחשבת המבוססת על סרט הנפשה של חברת "דרימוורקס" משנת 2009 באותו שם.
הסדרה הוכרזה לראשונה ב-2009, ועלתה לראשונה לשידור בניקלודיאון ב-23 במרץ 2013, לאחר טקס פרסי בחירת הילדים של ניקלודיאון.
בסך הכל לסדרה 26 פרקים המורכבים מ-50 קטעים, כאשר הפרק האחרון שודר ב-8 בפברואר 2014. הסדרה לא חודשה לעונה שנייה.
המפיק בפועל בוב סקוליאמר טען כי ביטול הסדרה נבע מרייטינג נמוך.
סוזן הענקית וחבריה המפלצות מתגייסים שוב להצלת כדור הארץ, והפעם מידי פלישת החייזרים של קוברטון.
סוזן מרפי - הידועה בסרט גם בשם המפלצת שלה ג'ינורמיקה הייתה פעם אישה נורמלית.
מאוחר יותר היא נפגעה על ידי מטאוריט רדיואקטיבי ביום חתונתה, מה שגרם לה לצמוח לגובה של 49 רגל 11 אינץ' (15.21 מ') ולהפוך לענקית.
בנוסף לגודלה, היא חזקה במיוחד, אטומה פיזית ובעלת עמידות בפני התקפי אנרגיה.
בסוף פרק 1 היא יכולה גם להיות בגודל נורמלי.
בוב - הוא גוש ג'לטיני בלתי ניתן להריסה.
הוא נוצר כאשר עגבנייה שעברה שינוי גנטי הוזרקה עם תוספת כימית לקינוח החווה, והגוי שנוצר קיבל צורה כלשהי של תודעה.
למרות היותו רגיש, הוא פשוטו כמשמעו חסר מוח, והוא דמות התבליט הקומית הראשית.
מתבלבל בין חג ההודיה לבין 1 באפריל ובין 1 באפריל ליום האהבה.
באחד הפרקים דוקטור ג'וק השתיל לו מוח וזה הפך את ב.ו.ב למרושע עד שהמוח יצא מהגופו.
ד"ר (הרברט) ג'וק - הוא מדען מבריק אך מטורף שבנה תרמיל המצאה שמעניק לבני אדם את יכולות ההישרדות של ג'וק, שמתנסה בעצמו.
כעת יש לו ראש ג'וק ענק, יכולת לטפס על קירות ועמידות גבוהה בפני נזקים פיזיים.
יש לו נטייה לאכול זבל ולצחוק בטירוף.
שונא ומקנא בסקוויפ ושונא בכלל המחנכת שלו בכיתה ב' גברת קלנפופר.
הוא וחוליה מותחים את אחד את השני ובין לבין את שאר הבסיס.
החוליה - הוא דג בן 20,000 שנה - כלאי קוף שנמצא קפוא ומופשר, רק כדי להימלט ולהמיט הרס בבית הגידול הישן שלו בלגונה.
הוא מתנהג כמאצ'ו ג'וק רוב הזמן, אבל הוא לא בכושר.
הוא אמן לחימה מומחה ומוביל את הצוות בהתקפות.
לדברי הבמאי קונרד ורנון, אף על פי שללינק יש דמיון ברור ליצור מהלגונה השחורה, "לינק בעצם מייצג כל דבר פרהיסטורי שחוזר לחיים ומטיל אימה על אנשים".
בתחילת פרק 12 היה מאוהב בסטאא'בי.
חייזרים (לפי סדר ההצטרפות של כל אחד מהם לצוות)
קוברטון - חייזר בעל כוחות טלקינזיס שמנסה להרוס את צוות מפלצות ולהשמיד את כדור הארץ (הראשון בצוות חייזרים שהוקם בפרק 1).
סקוויפ - חייזר חמוד שטוב במדע (דוקטור ג'וק שונא אותו ומקנא בגלל זה), בא לכדור הארץ לסיים את לימודיו בנושא כדור הארץ (הצטרף לצוות חייזרים בפרק 5).
סטא'אבי - חייזרית בעלת מבטא רוסי שחוליה מאוהב בה בתחילת פרק 12. בעלת מקל חשמלי גדול.
חיית המחמד שלה הוא הוורניקרן.
הצטרפה לצוות בגלל קוברטון שאמר ל"מועצה הגלקטית" שהיא צריכה להישאר (הצטרפה לצוות חייזרים בפרק 12).
הוורניקרן - חייזר חזק במיוחד שמדבר בגניחות, היה בביצה 10,000 שנה ובקע בפרק 12 על ידי חוליה, חיית המחמד של סטאא'בי (הצטרף לצוות חייזרים בפרק 12).
גנרל מונגר - מנהל את בסיס 50 ומשהו חושב את סקוויפ כגאון הבסיס וגורם לדוקטור ג'וק לקנא ולשנוא את סקוויפ, בסוף הסרט מתגלה שהוא בן 90.
הנשיא - נשיא אמריקה, ציני ולא חכם במיוחד שמחבב את החייזר קוברטון הרשע.
הדיבוב העברי בוים על ידי אפרת קרצמן, והופק על ידי אסנת סדן וגלי נשר.
שם הדמותמדבב/ת במקורמדבב/ת בעבריתסוזן מרפיריקי לינדהוםדקלה הדרבובאריק אדלשטייןשמחה ברבירוד"ר ג'וקכריס או'דאודאוהד שחרהחוליהדידריך באדראמנון וולףהנשיא האת'וויג'יימס פטריק סטיוארטגלעד קלטרגנרל וורן מונגרקווין מייקל ריצ'רדסוןצביקה שווצברגקוברטוןג'ף בנטגילן שחףסקוויפהיילי טג'ומיכל רשףסטא'אביג'יליאן ג'ייקובסטליה ברקאידמויות נוספותיהונתן שווצברג
עונהמספר פרקיםתקופת שידור מקורית שידור ראשוןשידור אחרון12623 במרץ 20138 בפברואר 2014
מספר הפרק בסדרהשם הפרק בעבריתשם הפרק באנגליתתאריך שידור מקורי 1ברוכים הבאים לאזור חמישים ומשהוWelcome to Area Fifty-Something23 במרץ 20132הסכנה לובשת חיתולDanger Wears a Diaper13 באפריל 2013צעצוע מעולם אחרThe Toy From Another World3השפעת האמבטיהThe Bath Effect20 באפריל 2013פרי הרשעThe Fruit of All Evil4חברי המתחזהFrenemy Mine27 באפריל 2013מקסימום ב.ו.ב..Maximum B.O.B5הוא הגיע...
Zone25כלת האינטרנטBride of the Internet8 בפברואר 2014האיום הבלתי נראהThe Invisible Threat26כשהמזל כולו אוזלWhen Luck Runs Out1 בפברואר 2014היצור שלא יכול להיות בלתי נראהThat Which Cannot Be Unseen
מפלצות נהר היא תוכנית טבע דוקומנטרית אנגלית ואמריקאית שהופקה בידי החברה Icon Films של בריסטול.
התוכנית שודרה בין 5 באפריל 2009 ל-28 במאי 2017 ברשת ITV1 בבריטניה ובערוצים Animal Planet וערוץ דיסקברי והיא כוללת 9 עונות נוסף לשני פרקי ספיישלים.
התוכנית מציגה את המפיק והדייג ג'רמי וייד במסעותיו ברחבי העולם בחיפוש אחר דגים גדולים ואחר מסעות אחר סיפורי "מפלצות" גדולות ואוכלי אדם מטרידים, והיא הפכה לאחת התוכניות הנצפות והמצליחות ביותר בתולדות Animal Planet ובערוץ דיסקברי באמריקה.
וייד גם מנסה ללכוד ולחקור את הדגים המסוכנים הללו, ביניהם מצויים פיראניות, את התקיפות בנהר קאלי בידי שפמנון תניני ענק, דג האליגטור, שפמנון אירופי, פיררוקו, דג טיגריס גולייתי, פיראיבה וכריש שורי ועוד מינים רבים.
ספיישל: מפלצות נהר הולכות לשבט
ספיישל'': מפלצות נהר בשידור חי
מוחץ עצמותספיישל:סודות ציד מפלצותספיישל: תעלומות רוצחיםספיישל: מפגשים קטלנייםספיישל: אימה אמריקאית
טרור פרהיסטוריספיישל: הרגעים האהובים על ג'רמי וייד - 1ספיישל: הרגעים האהובים על ג'רמי וייד - 2
רוצח המים האלסקים הקריםספיישל: הרגעים האהובים על ג'רמי וייד - 3ספיישל: הרגעים האהובים על ג'רמי וייד - 4ספיישל: הרגעים האהובים על ג'רמי וייד - 5ספיישל: הרגעים האהובים על ג'רמי וייד - 6
טרור בדרום האוקיינוס השקטספיישל: הרגעים האהובים על ג'רמי וייד - 7ספיישל: הרגעים האהובים על ג'רמי וייד - 8
הקטלניים ביותר באפריקהספיישל: רוצחים דרום אמריקאיםספיישל: אימה קנדית - גרסה חלופיתספיישל: אוצרות רוצחיםספיישל: הגודל משנהספיישל: אימות אפריקניות
טרור פרהיסטורי בגודל ג'ורסיעונה 8:ספיישל: לתוך האוקיינוס
מגלח ראשספיישל: אמונות טפלות קטלניות
טרור בגן עדןספיישל: רוצחים בלתי נראיםספיישל: תגליות רוצחות
שד המעמקיםספיישל: סודות ביםספיישל: סיוטים צפון אמריקאיםספיישל: מתנקשים אפריקאיםספיישל: המפגשים הקטלניים ביותר באמזונאסעונה 9:
רוצח קר כקרחספיישל: צלקות מפלצות
רוצח שוניותספיישל: אל תנסו בבית
חזרה לשפמנון הקטלניספיישל: סודות הדיג נחשפיםספיישל: תקיפת להקות האמזונאס
טרור האי הגעשיספיישל: חייזרים מימייםספיישל: דקר קווינסלנדספיישל: מפלצות נהר - עסק לא גמור
מפלצת אגם מלזיהספיישל: צוות סופי: תוקף ארקטיספיישל: צוות סופי: הגונץ'ספיישל: צוות סופי: בהמת האי הגעשיספיישל: צוות סופי: מרטש השוניתספיישל: טריגון דרום אמריקאיספיישל: תוקף ארגנטינאיספיישל: חוטף אפריקאיספיישל: גוליית הקונגוספיישל: סיוט בוליביאניספיישל: אוכל אדם פרואניספיישל: מפלצת המקונגספיישל: טרור קמבודיעונה 10:
סיפור המפלצות של ג'רמיפרקים נוספים''':
מפלצת: סיפורו של אד גין היא מיני-סדרה עצמאית המהווה גם את עונתה השלישית של סדרת אנתולוגיית הפשע אמיתי האמריקאית, "מפלצת", שנוצרה על ידי ראיין מרפי ואיאן ברנן עבור שירות הזרמת המדיה "נטפליקס".
המיני-סדרה עלתה לשירות ב-3 באוקטובר 2025.
עלילת הסדרה מתרחשת בוויסקונסין הכפרית במהלך שנות ה-50, ומתמקדת באד גין, רוצח מורשע, אחד הרוצחים הידועים לשמצה בארצות הברית.
הסדרה מראה כיצד דמויות שונות (בהן אמו הדומיננטית של גין, אוגוסטה), השפיעו ישירות על מעשיו.
כמו גם כיצד מעשיו השפיעו על החברה האמריקאית, לרבות על הקולנוע האמריקאי בתחילה, בין היתר, על הבמאי אלפרד היצ'קוק.
צ'ארלי האנם – אד גין, רוצח מורשע שנודע בכינוי "הקצב מפליינפילד".
סוזנה סון – אדליין ווטקינס, אישה שמקיימת מערכת יחסים רומנטית עם גין.
ויקי קריפס – אילזה קוך, פושעת מלחמה נאצית.
לורי מטקאלף – אוגוסטה גין, אמו הדומיננטית והקתולית-קנאית של אד.
טום הולנדר – אלפרד היצ'קוק, במאי קולנוע בריטי בעל שם עולמי.
רובין וייגרט – איניד ווטקינס
צ'ארלי הול – סגן פרנק וורדן, בנה של ברניס וורדן.
טיילר ג'ייקוב מור – שריף שלי
אלנה דרבי – כריסטין יורגנסן, שחקנית אמריקאית הנחשבת לדמות הציבורית הראשונה בארצות הברית שעברה ניתוח להתאמה מגדרית.
הדסון אוז – הנרי גין, אחיו של אד.
ניק קרפנטר – דניאל סמית
אוליביה ויליאמס – עלמה רוויל, תסריטאית ועורכת קולנוע אנגלייה, ואשתו של היצ'קוק.
ג'ואי פולארי – אנתוני פרקינס, שחקן קולנוע ידוע שגילם את דמותו של נורמן בייטס ב"פסיכו".
מימי קנדי – ד"ר מילדרד ניומן, פסיכולוגית שנודעה בכך שערכה טיפול המרה לפרקינס.
רונדי ריד – מרי הוגן, אחת מקורבנותיו של גין.
אית'ן סנדלר – רוברט בלוך, סופר אמריקאי שכתב את הרומן "פסיכו".
ג'קי קיי – טאב האנטר, שחקן קולנוע אמריקאי ובן זוגו של פרקינס.
אדיסון ריי – אוולין הארטלי, נערה אמריקאית שנעלמה באופן מסתורי.
ויל בריל – טוב הופר, במאי סרט האימה "המנסרים מטקסס".
דארין קופר – ג'ורג' פיליפ גין, אביו של אד.
לזלי מנוויל – ברניס וורדן, בעלת חנות כלי עבודה בעיירה וקורבנו האחרון של אד.
רבקה טילני – אלינור אדמס
כריסטוף סנדרס – רנדי, עובד חווה מקומי.
אליוט גולד – וויג'י, צלם עיתונות שידוע בצילומי רחוב שחור-לבן עוצמתיים בניו יורק.
לינדה רייטר – האחות רוז מהוני
מייגן גראצ'יס – האחות סאלטי מגווייר
גולדן גרניק – טד לוין, שחקן שמגלם את דמותו של באפלו ביל בסרט "שתיקת הכבשים".
טוביאס ג'לינק – ריצ'רד ספק, רוצח המונים אמריקאי.
אובריאן – טד בנדי, רוצח סדרתי אמריקאי שנודע בכינוי "רוצח הגברות".
האפי אנדרסון – ג'רי ברודוס, רוצח סדרתי אמריקאי.
אנדרסון שב ומגלם את התפקיד מהסדרה "מיינד האנטר" של נטפליקס.
ב-16 בספטמבר 2024 פורסם שתהיה עונה שלישית בסדרת האנתולוגיית "מפלצת", שתתמקד בדמותו של אד גין, רוצח סדרתי מורשע שלימים נודע בכינוי "הקצב מפליינפילד".
ב-4 באוקטובר 2024 אושר כי שמה הרשמי של העונה יהיה "The Original Monster" (בתרגום חופשי לעברית: המפלצת המקורית), והיא תבחן את חייו של גין "כרוצח הסדרתי הסלבריטאי הראשון", תוך התמקדות באופן שבו ז'אנר הפשע האמיתי הפך לתופעה בתרבות הפופולרית.
באוגוסט 2025 שונה שם העונה ל"סיפורו של אד גין".
בספטמבר 2024 פורסם שצ'ארלי האנם לוהק לגלם את דמותו של גין.
ב-15 באוקטובר פורסם כי לורי מטקאלף, טום הולנדר ואוליביה ויליאמס לוהקו לגילום הדמויות של אמו של גין, אוגוסטה, ושל הבמאי אלפרד היצ'קוק ואשתו, עלמה רוויל, בהתאמה.
בפברואר 2025 הוכרז כי סוזנה סון לוהקה לתפקיד ראשי שטרם נחשף.
צוות השחקנים המלא פורסם באוגוסט 2025.
ב-5 באוקטובר 2024 דווח כי צילומי העונה עתידים להתחיל ב-31 באוקטובר.
ב-23 בנובמבר דווח כי הצילומים החלו בפועל כבר בתחילת החודש.
בהמשך, בפברואר 2025, נודע כי חלק מהצילומים התקיימו בשיקגו.
המיני-סדרה עלתה לשירות הזרמת המדיה "נטפליקס" ב-3 באוקטובר 2025.